17. ΝΟΜΟΣ υπ’ αριθ. 2363 της 30 Μαρτ./10 Απρ. 1953 Περί τροποποιήσεως των περί μεταναστεύσεως, αποδημίας και διαβατηρίων διατάξεων. Άρθρ.1.-1.Πάσα αίτησις χορηγήσεως αδείας ταξειδίου δια την αλλοδαπήν, δέον να υποβάλληται μετά των οικείων δικαιολογητικών, τηρουμένων των διατάξεων των Νόμ. 2475 του 1920 και 4756 του 1930 και του Ν.Δ. της 7 Οκτ. 1925 «περί διαβατηρίων και της υπηρεσίας αυτών», ως ετροποποιήθησαν και συνεπληρώθησαν, δια μεν τους διαμένοντας εις την περιφέρειαν του Νομού Αττικής, εις την παρά τω Υπουργείω των Εσωτερικών Δ/νσιν Αποδημίας, Μεταναστεύσεως και Διαβατηρίων, δια δε τους διαμένοντας εις την περιφέρειαν των λοιπών Νομών του Κράτους, εις την οικείαν Νομαρχίαν, πλην του Νόμου Θεσσαλονίκης, δια τον οποίον θα υποβάλλωνται εις την Γενικήν Διοίκησιν Βορείου Ελλάδος. Εις την παρά τω Υπουργείω των Εσωτερικών Διεύθυνσιν Αποδημίας, Μεταναστεύσεως και Διαβατηρίων δύνανται, εις εξαιρετικάς περιπτώσεις, να υποβάλλωνται αιτήσεις χορηγήσεως αδείας ταξειδίου, δια την αλλοδαπήν και υπό διαμένοντων εις περιφερείας άλλων νομών του Κράτους. 2.Επί των αιτήσεων τούτων αποφαίνονται μετά προηγούμενον έλεγχον των δικαιολογητικών, περί της εγκρίσεως ή μη της αδείας αναχωήσεως, οι εις ους υποβάλλονται αι αιτήσεις αύται, Δ/ντής της Διευθύνσεως Μεταναστεύσεως, Αποδημίας και Διαβατηρίων ή οικείος Νομάρχης ή οι νόμιμοι τούτων αναπληρωταί ή ο αρμόδιος Διευθυντής της Γενικής Διοικήσεως Βορείου Ελλάδος, μεθ’ ο επακολουθεί η έκδοσις του διαβατηρίου παρά των αυτών υπηρεσιών. Άρθρ.2.-1.Καταργούνται αι διατάξεις του άρθρ. 1 του Α.Ν. 800/1937, ως και πάσα γενική ή ειδική διάταξις, προβλέπουσα την παρ’ άλλης υπηρεσίας ή Επιτροπής χορήγησιν αδείας ταξειδίου δια την αλλοδαπήν. Επίσης καταργούνται και αι κατ’ εξουσιοδότησιν του Ν.Δ. της 30 Αυγ. 1935 «περί συστάσεως Ανωτάτης Διοικήσεως Οικονομικής Αμύνης», θεσπισθέντες περιορισμοί δια την χορήγησιν αδειών αναχωρήσεως εις την αλλοδαπήν και την έκδοσιν διαβατηρίων. Άρθρ.3.-Αι εκδίδουσαι τα διαβατήρια υπηρεσίαι, δικαιούνται να αρνηθώσι την χορήγησιν διαβατηρίου δια σοβαρούς λόγους δημοσίας τάξεως ή συμφέροντος, της τοιαύτης αρνήσεως υποκειμένης εις προσφυγήν ενώπιον του Υπουργού των Εσωτερικών και προκειμένου δια την περιφέρειαν της Γενικής Διοικήσεως Βορείου Ελλάδος εις τον Υπουργόν Γεν. Διοικητήν Βορείου Ελλάδος. Η ισχύς του παρόντος Νόμου άρχεται από της δημοσεύσεώς του εις την Εφημερίδα της Κυβερνήσεως. 